8

ISIGIDIMI SAMAXOSA, DECEMBER 1, 1881.

KWA KUBA FUNDISI BENKONZO NGE NKONZO.

Bazalwana bam *:—Ndimangele.*

Nditi ndigwebeleni nindifundise indlela yemitshato yetu ba Kristu aba ntsundu, ukuba ihamba pina kunolu hlobo endalumisa pambi kwenu, endandi lubuza kuma doda asixenxe.

Ndibe lusizi ukubona impendulo ka Rev. E- J- Warner, neka Mr. M. K. Mtakati kupela, kwinto ebendiyi qube pambi kwaba fundisi bonke bezindlu ngezindlu, ndada ndacacisa ndati ngokwe njenje, ndi lungisela yonke imihlambi yetyalike zika Kristu. Bendilindele ukuba *Isigidimi* sika November—ngokwa kuti, sika Zibandlela siyakuza nemfundiso ezalisekileyo kuma cala ngama cala. Ningaqale niwadele lama doda endandibuza kuwo, kuba asafuna imfundiso apo isiko lamiswa kona ngaba fundisi abamhlope okokuba imitshato yaba Kristu aba ntsundu ize ipatwe ngohlobo olutile, kuba omtina bafundisi abantsundu, naba kokeli, naba shumayeli, sideliwe, kutiwa ukudelwa kwetu ezizinto ziqalwa siti bafundisi aba ntsundu. Aba mhlope bona noko bazibonayo sizenza ezizinto zikalazelwayo emitshatweni abatetinto ngazo.

Kuba kuti, mhlaumbi abanye aba fundisi babe bukali ukuzikalimela izinto ezisingisela ngasemveleni zobu hedeni, omnye angaqali azibone kuhle, ngoko aziyekelele, kuze kuti ngoku hambelana kwe remente bafike ezizinto zicaswe ngabanye aba fundisi, ziyekelelwe ngabanye kwi remente zabo. Kanti bekungafuneki njalo. Ngakumbi kwezizinto zemitshato; bekufuneka tina sonke bafundisi simise umteto ubemnye njengokuba sifundisa ilizwi lika Tixo nga Bible nye, aze nowase Tshatshi, nowase Wesile, nowase Rabe, nowase Moravian nowase Rhenish, nowase Berlin, nowase Free Church, ngokwe

ndiselana oko bazi umteto apo uhamba kona.

Kanjalo ndimangele. Kuba bengayi endlwini ka Tixo, nasezi tyalikeni nasemitandazweni xa kubizwa amagama abo emitshato. Ngako okoke, “ ukuyizondelela kwam indlu ka Tixo kundihlile ” utsho u Da­vid wakudala, le eyenziwa ngamadodana etu, uninazala kwintombi zetu ibe nguyisezala, kuba kuti mhla kuqalwa ukubizwa amagama omtshato, onyana nentombi zetu, kunye naba peleki, nabapelikikazi, bangazibeki inyawo zabo etyalikeni, bahote, kwenziwe elinye isiko lemvelo, lobuhedeni. Kanene ulutsha luti bubub'anxa nokungabina ntloni, ukuba isoka, nentombi, baya etyalikeni xa kubizwa amagama abo? Akwaba bayahlonipa ukwenza imibulo, bakangelwe ngobub'anxa abenzi besono esibi kangaka! akwaba baya hlonipa ukunxila, ukuba, nokuxoka, nokwenza obunye ubumenemene.

Ndafika komnye umzi, kwaza kungeniswa amagama omtshato, ndite ndabiza isoka nentombo leyo, ndite kubo, ukuba anibangako etyalikeni andiyikuwabiza amagama, ke ngoko ndifuna ukunibona nihleli pambi kwam etyalikeni. Intombi yangena ifixiza ilila anditabatanga *notice* yayo lonto, ndati ndiqala nkushumayela yase yonwabile.

Kanjako ndimangele kuba ziti intombi zetu zingayi nje etyalikeni kanti zifuna udaka lutile, nomsizi, nemisobo ziziqaba zizenze onomanyamanyama. Kangelani ezindawo ukuba zibekisela pina. Nditemba zicaka ze Nkosi niya kuzikangela ngaliso linye zonke ezindawo.

Ikwandim omncinane pakati kwenu. Ndibulela kakulu impendulo ka Rev. E. J. Warner, no Mr. M. K. Mtakati. Yiva nawe okude ndimangele, ndimangalele indawo ezikwe lipepa.

St. Marks, 10 November, 1881.

P. Masiza

INCEDISO ZEMFUNDO E LOVEDALE.

ABA Lauli besikolo sase Lovedale, bayazisa ukuba lemali, ixelwayo kule nteto, yoku needisa imfundo (Scholarships and Bur­saries), yofunyanwa ngabaya kuti bapumelele uviwo, oloba sekuqaleni kwe Seshoni ye 1882, oloti kanjako, lubikwe usuku lwalo kwi *Sigidimi* esizayo.

I. THE GOVAN SCHOLARSHIPS.

I

LIFA lomfi u Reverend William Govan, awati wanikela imali engapezulwana kwe £600, ukuba ize kuba luncedo e Lovedale kwi mfundo yolutsha olufundayo lwakwa Xosa, nabanye abemi kwaba ntsundu be Africa; ekuya kuti iziqingata ezibini

zesitatu zemali ekumiselwe ukuba isetyenziswe ngonyaka, zibe zezoku kutaza umlisela, ize esesitatu simele abafundi abangu mtinjana, kwa abangaba ntsundu abemi be Africa. Ezintatu kwezi zonikelwa kwabozi fumana.

Eyamatanci exabiso li ... ... ... ... ... £12.

Eyesibini (yomtinjana kupela)... ... t ... ... 10.

Eyesitatu ... ... ... ... ... ... ... 8.

II. THE BROWNLEE BURSARIES.

I

MALI eya kutshwa zizihlobo zomfi u Reverend John Brownlee, mhla wafeza iminyaka emashumi mahlanu emsebenzini wobufundisi e South Africa, inikelwe ukuxasa abafundi abantsundu abanga madodana kwi sikolo sase Lovedale. Imali enokufunyanwa nge 1882 izi £25 iya kwahlulwa kubini ngolu hlobo :—

Eyamatanci exabiso li ... ... ... ... ... £15.

Eyesibini ... ... ... ... ... ... ... 10.

III. THE IRVINE SCHOLARSHIP.

IMALI emi okwe xesha, imiswa ngu John J. Irvine, Esq., M.L.A., King William’s Town, inokufunyanwa ngoku pumelela uviwo, nanga lupi uhlobo abafundisi aba Laula umzi abangatanda ngalo ukunceda imfundiso yododana. Okweli xesha inokufunyanwa ngokwi qela eli pambili kwesi sikolo.

Ixabiso layo ngo 1882 ... ... ... ... ... £12.

IV. THE ECKHARDT BURSARY.

V. THE GOVAN BURSARY

IMALI yomfikazi u Catherine Eckhardt, wase Lovedale, awayi shiyela ukuxasa imfundo yabantsundu abangama Xosa, nama  
Mfengu, nama Qeya. Enoku citwa nge 1882.

Ixabiso li ... ... ... ... ... ... ... £9.

UNCEDO luka Mr. Govan, olwa miswa zizi hlobo zake, aluna kufunyanwa ngezi mviwo. Lungati mhlaimbi lumkelwe njenge baso, ekupeleni konyaka koyakuti abe ugqibe kakuhle ixesha lemfuudo lemi nyaka emitatu e Lovedale.

1. Izinto abaviwa kuzo abafuna bexaswe ngezi mali, zifana nezo ziviwa abangenela uviwo lwe Titshala, noviwo lwe zikolo lwe Cape University :—

(1.) Arithmetic—Including Vulgar and Decimal Frac­tions, Proportion, and Practice.

(2.) English—Grammar, Composition and Dictation of a Historical Narrative.

(3.) Geography — Descriptive and Physical—outlines.

(4.) Languages—Translation into English from Kaffir, Dutch Sesuto etc.

(5.) Scripture History—Acts and Genesis.

1. Ezi ncedo zemfundo zinoku funyanwa ngaba Ntsundu kupela.

KUBUBE, e Rini, nge qubuliso, ngomhla 23 Oct., 1881,  
u Andries Ncwamanzi. Izihlobo mazamkele lo

mbiko.

1. Zezo mnyaka omnye, kodwa zingamxasa umntu nemi- nyaka emitatu, xa umntu aya kuquba kakuhle, ze abe nesimilo kanjalo.
2. Zihlaulwa ekupeleni kwe Seshoni nganye.
3. Aku vumeleki ukuba umntu ade axaswe ngemali ezimbini kwezi, ngaxesha nye.
4. Ezi ncedo zezabo baku funda apa e Lovedale.
5. Uncedo lomfi u Mr. Govan Iwesibini lolomtinjana kupela luno kwahlulwa-hlulwa, mhlaimbi kungabi njalo ngokutanda kwaba fundisi aba Laula lomzi. Zonke ezinye zezododana.
6. Abafuna ukulungena olu viwo, kufuneka bepete incwadi zokwa ziwa kwabo, neze zimilo, zivela kubafundisi abapuma kubo.

ANDREW SMITH,

Secretary Education Board.

Elipepa lishicilelwa E-Lovedale Institution mayela  
kolokuqala enyangeni.